Neuvoston asetus (ETY) N:o 1028/84, annettu 31 päivänä maaliskuuta 1984, tavallisen vehnän, rukiin, ohran, maissin ja durumvehnän vakiolaaduista annetun asetuksen (ETY) N:o 2731/75 muuttamisesta



Virallinen lehti nro L 107 , 19/04/1984 s. 0017 - 0018

Suomenk. erityispainos Alue 3 Nide 17 s. 0109

Espanjank. erityispainos: Luku 03 Nide 30 s. 0130

Ruotsink. erityispainos Alue 3 Nide 17 s. 0109

Portugalink. erityispainos: Luku 03 Nide 30 s. 0130



NEUVOSTON ASETUS (ETY) N:o 1028/84, annettu 31 päivänä maaliskuuta 1984, tavallisen vehnän, rukiin, ohran, maissin ja durumvehnän vakiolaaduista annetun asetuksen (ETY) N:o 2731/75 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(), sellaisena kuin se on viimeksi muutettuna asetuksella (ETY) N:o 1018/84()84, ja erityisesti sen 3 artiklan 6 kohdan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että vilja-alan tuotannon ja kulutuksen kehityksen vuoksi on tarpeen tiukentaa interventioedellytyksiä pitkällä aikavälillä; tämä tavoite voidaan saavuttaa ainoastaan ottamalla käyttöön rajoittavampia vakiolaadun vaatimuksia ja tämän vuoksi interventiossa vaaditun vähimmäislaadun vaatimuksia; tätä varten olisi mukautettava maissin kosteuspitoisuus ja tarkennettava durumvehnän vakiolaadussa noudatettava kosteuspitoisuus, säädetään durran interventiohinnan vahvistamisesta markkinointivuodesta 1984/1985; tällainen toimenpide edellyttää vakiolaadun määrittelyä, ja edellä mainittujen muutosten yhteydessä olisi tehtävä asetukseen (ETY) N:o 2731/75() tiettyjä teknisiä parannuksia, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2731/75 seuraavasti: 1) korvataan otsikko seuraavasti: "... tavallisen vehnän, rukiin, ohran, maissin, durran ja durumvehnän vakiolaaduista"; 2) korvataan 4 artiklan b alakohtaan merkitty kosteuspitoisuus kosteuspitoisuudella 15,5 prosenttia; 3) korvataan 4 artiklan c alakohdan toinen luetelmakohta seuraavasti: "- jyvistä koostuvien epäpuhtauksien prosenttimäärä: 4 prosenttia (jyvistä koostuvilla epäpuhtauksilla tarkoitetaan muiden viljojen jyviä, tuholaisten vioittamia jyviä ja kuivauksessa lämpövioittuneita jyviä)"; 4) lisätään artikla seuraavasti: "4 a artikla Vakiolaatu, jolle durran tavoitehinta ja interventiohinta vahvistetaan, määritellään seuraavasti: a) virheetön, kunnollinen ja myyntilaatua oleva durra, jossa ei ole epätavallista hajua eikä eläviä tuholaisia; b) kosteuspitoisuus: 15,5 prosenttia; c) niiden ainesten kokonaisprosenttimäärä, jotka eivät ole moitteettoman laatuista perusviljaa: 8 prosenttia, josta: - rikkoutuneiden jyvien prosenttimäärä: 2 prosenttia (rikkoutuneilla jyvillä tarkoitetaan jyvien osia tai jyviä, jotka läpäisevät pyöreäreikäisen seulan, jonka reikien läpimitta on 1,8 millimetriä), - jyvistä koostuvien epäpuhtauksien prosenttimäärä: 4 prosenttia (muiden viljojen jyviä, tuholaisten vioittamia jyviä ja kuivauksessa lämpövioittuneita jyviä), - itäneiden jyvien prosenttimäärä: 1 prosentti, - erilaisten epäpuhtauksien prosenttimäärä: 1 prosentti (erilaisia epäpuhtauksia ovat muiden kasvilajien siemenet, vaurioituneet jyvät, varsinaiset epäpuhtaudet, kuoret, kuolleet hyönteiset ja hyönteisten osat); d) tanniinipitoisuus: 0,30 prosenttia kuiva-ainekilolta."; 5) 5 artiklassa: - poistetaan a alakohdasta sana "kuiva", - lisätään kohta seuraavasti: "d) kosteuspitoisuus: 15,5 prosenttia."; 6) korvataan 6 artikla seuraavasti: "6 artikla Tätä asetusta sovellettaessa a) ainekset, jotka eivät ole moitteettoman laatuista perusviljaa, määritellään liitteessä, lukuun ottamatta muita tässä asetuksessa olevia määritelmiä b) tarvittavat menetelmät seuraavien määrittämiseksi: - ainekset, jotka eivät ole moitteettoman laatuista perusviljaa, - kosteuspitoisuus, - läpikuultavuutensa menettäneet durumvehnän jyvät, - tanniinipitoisuus vahvistetaan asetuksen (ETY) N:o 2727/75 26 artiklassa säädettyä menettelyä noudattaen."; 7) kumotaan liitteet I B ja II ja liitteestä I A tulee "liite". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuoden 1984/1985 alusta kuhunkin kyseiseen tuotteeseen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä maaliskuuta 1984. Neuvoston puolesta Puheenjohtaja M. ROCARD () EYVL N:o L 281, 1.11.1975, s. 1 () EYVL N:o L 107, 19.4.1984, s. 1 () EYVL N:o C 62, 5.3.1984, s. 6 () EYVL N:o C 104, 16.4.1984, s. 96 () EYVL N:o L 281, 1.11.1975, s. 22